આપણે ભલે વૈશ્વિક મંચ પર રંગ, જાતિ અને વંશીય ભેદભાવ મિટાવવાના નારા જોરશોરથી લગાવી રહ્યા હોઇએ, પરંતુ આપણા દેશમાં જ આ અંગે આપણી વિચારધારા આગળ જવાના બદલે પીછેહઠ કરી રહી છે. વાસ્તવમાં રાજકારણનું સ્તર ઘણું નીચું ઊતરી ગયું છે, જેના કારણે જ્ઞાતિ, જાતિ, ધર્મ, રંગ, વર્ણ, સંપ્રદાય, પંથ, પ્રદેશના મતભેદો અને ભેદભાવ દિન-પ્રતિદિન વધુ મજબૂત થઇ રહ્યા છે. આજે સોશિયલ મીડિયા પર પણ નાની-નાની ઓળખના આધારે લોકોનાં જૂથો બની રહ્યાં છે, જે ખરેખર યોગ્ય નથી.